## Rješenje kojim se ocjenjuje dopuštenom provedba koncentracije nastala stjecanjem kontrole stjecanjem većine dionica i većinskog prava glasa u Glavnoj skupštini Brodsko-posavske banke d.d. Slavonski Brod

### NN 140/2004 (11.10.2004.), Rješenje kojim se ocjenjuje dopuštenom provedba koncentracije nastala stjecanjem kontrole stjecanjem većine dionica i većinskog prava glasa u Glavnoj skupštini Brodsko-posavske banke d.d. Slavonski Brod

# Hrvatska narodna banka

2466

Na teme­lju članka 39. stavka 2.
pod i) Zakona o Hrvatskoj na­rodnoj banci (»Narodne novine«, br. 36/2001.), a u
vezi s člankom 40. Zakona o bankama (»Narodne novine«, br. 84/2002.) i točkom
9.1.1. Odluke o zaštiti tržišnog natjeca­nja unutar ban­kar­skog sektora
(»Narodne novine«, br. 48/2003.), odlučujući po­vodom prijave namjere provedbe
koncentracije koju je podnio poduzetnik Validus d.d., sa sjedištem u Varaždinu,
Anina ulica 2, guverner Hrvatske narodne banke donosi

## RJEŠENJE

I. Ocje­njuje se dopuštenom
provedba koncentracije nastala stjeca­njem kontrole stjeca­njem većine dionica
i većinskog prava glasa u Glavnoj skupštini Brodsko-posavske banke d.d.,
Slavonski Brod, Trg pobjede 29, od strane poduzetnika Validus d.d., Varaždin,
Anina ulica 2.

II. Ovo je rješe­nje konačno u
upravnom postupku.

III. Ovo će rješe­nje biti objav­ljeno
u »Narodnim novinama«.

```
Obrazloženje
```

I. Dana 7. studenoga 2003.
Hrvatska narodna banka zaprimila je zahtjev poduzetnika ZIF Pleter d.d.,
Varaždin (tada u postupku pripaja­nja poduzetniku Validus d.d., Varaždin) za
izdava­nje prethodne suglasnosti za stjeca­nje više od 50% dionica s pravom
glasa u Glavnoj skupštini Brodsko-posavske banke d.d., Slavonski Brod i za
izdava­nje suglasnosti za dokapitalizaciju Brod­sko-posavske banke d.d. u
iznosu od 18.000.000,00 kn. Budući da u predmetnom slučaju, odnosno stjeca­njem
više od 50% dionica s pravom glasa u Glavnoj skupštini Brodsko-posavske banke
d.d., Slavonski Brod, nastaje koncentracija prema točki 6.1. Odluke o zaštiti
tržišnog natjeca­nja unutar bankarskog sektora (»Narodne novine«, br. 48/2003.,
u nastavku teksta: Odluka), Hrvatska narod­na banka je dopisom od 11. studenoga
2003. zatražila od poduzetnika Global Invest d.o.o., društva za uprav­lja­nje
investicijskim fondovima (koje je tada uprav­ljalo poduzetnikom ZIF Pleter
d.d.) da dostavi prijavu namjere provedbe koncentracije na teme­lju odredbi
točke 7. Odluke, a u skladu s odredbama točke 8. Odluke. Slijedom toga Hrvatska
narodna banka je dana 26. studenoga 2003. zaprimila podnesak poduzetnika
Validus d.d., Varaždin, kojim je dostav­ljena prijava namjere provedbe
koncentracije poduzetnika Validus d.d., Varaždin i Brodsko-posav­ske banke
d.d., Slavonski Brod. Kako predmetna prijava nije bila potpuna, na teme­lju zahtjeva
Hrvatske narodne banke od 12. srp­nja 2004. dostav­ljena je dopuna, koja je
zaprim­ljena tek 23. srp­nja 2004., stoga se 23. srp­nja 2004. smatra danom
podnoše­nja prijave namjere provedbe koncentracije o čemu je 29. srp­nja 2004.
Hrvatska narodna banka u skladu s odredbama točke 8.4. Odluke izdala potvrdu.

Naime,
dana 7. studenoga 2003. Hrvatska narodna banka zaprimila je zahtjev poduzetnika
ZIF Pleter d.d., Varaždin, za izdava­nje prethodne suglasnosti za stjeca­nje
više od 50% dionica s pravom glasa u Glavnoj skupštini Brodsko-posavske banke
d.d., Slavonski Brod i za izdava­nje suglasnosti za dokapitalizaciju
Brodsko-posavske banke d.d. u iznosu od 18.000.000,00 kn. U međuvremenu
poduzetnik ZIF Pleter d.d. pripojen je poduzetniku Validus d.d. Hrvatska
narodna banka je rješe­njem od 11. ve­ljače 2004. u skladu s odredbama članka
20. Zakona o bankama dala prethodnu suglasnost poduzetniku Validus d.d. za
stjeca­nje više od 50% dionica s pravom glasa u Glavnoj skupštini
Brodsko-posavske banke d.d. Na sastanku održanom 5. srp­nja 2004. u službenim
prostorijama Hrvatske narodne banke između predstav­nika poduzetnika Validus
d.d., Brodsko-posavske banke d.d. i predstav­nika Hrvatske narodne banke zaprim­ljeni
su ugovori o kupoprodaji dionica Brodsko-posavske banke d.d. Ti ugovori čine
pravni teme­lj stjeca­nja više od 50% dionica s pravom glasa u Glavnoj
skupštini Brodsko-posavske banke d.d., za što je prema odredbi točke 7.1.
Odluke stjecate­lj kontrole (poduzetnik Validus d.d.) obvezan podnijeti
Hrvatskoj narodnoj banci prijavu namjere provedbe koncentracije.

II.
Razmatrajući podatke dostav­ljene u prijavi namjere provedbe koncentracije, te
druge podatke kojima je raspolagala Hrvatska narodna banka, u postupku ispitiva­nja
prijave namjere provedbe koncentracije utvrđeno je s­ljedeće:

1. Sudionici koncentracije

Sudionici predmetne
koncentracije jesu poduzetnik Validus d.d., sa sjedištem u Varaždinu, Anina
ulica 1, i Brodsko-posavska banka d.d., sa sjedištem u Slavonskom Brodu, Trg
pobjede 29. Naime, zahtjev za izdava­nje prethodne suglasnosti Hrvatske narod­ne
banke za stjeca­nje preko 50% dionica s pravom glasa u Glavnoj skupštini
Brodsko-posavske banke d.d. i za izdava­nje prethodne suglasnosti za
dokapitalizaciju Brodsko-posavske ban­ke d.d. Hrvatskoj narodnoj banci podnio
je poduzetnik Global In­vest d.o.o., društvo za uprav­lja­nje investicijskim
fondovima. Za­htjev je podnesen u ime poduzetnika ZIF Pleter d.d., koji je u
vrijeme podnoše­nja predmetnog zahtjeva bio u postupku pripaja­nja poduzetniku
Validus d.d. Ugovor o pripaja­nju sklop­ljen 9. rujna 2003. upisan je u sudski
re­gistar dana 19. rujna 2003., a glavne skupštine obaju društava odobrile su
sklapa­nje ugovora o pripaja­nju, i to: 4. studenoga 2003. Glavna skupština
poduzetnika ZIF Pleter d.d., a 8. studenoga 2003. Glavna skupština poduzetnika
Validus d.d. Postupak pripaja­nja dovršen je upisom pripaja­nja u sudski re­gistar
Trgovačkog suda u Varaždinu pod brojem Tt-03/1396-2 u studenome 2003. godine.

a) VALIDUS d.d.

Poduzetnik Validus d.d. je društvo
za uprav­lja­nje drugim dru­štvima nastalo u postupku pripaja­nja poduzetnika
ZIF Pleter d.d. poduzetniku Validus d.d. za poslova­nje nekretninama iz
Varaždina. Teme­ljni kapital poduzetnika Validus d.d. iznosi 195.153.800,00 kn,
a podije­ljen je na 1.951.538 redovnih dionica na ime, nominalnog iznosa od
100,00 kn.

Odlukom Glavne skupštine
poduzetnika Validus d.d. od 20. kolovoza 2004. dana je suglasnost na Ugovor o
pripaja­nju od 15. lip­nja 2004. sklop­ljen između poduzetnika Validus d.d. kao
preuzimate­lja i poduzetnika PINIA d.o.o. kao pripojenog društva. Odlukom
Glavne skupštine poduzetnika Validus d.d. od 20. kolovoza 2004. dana je
suglasnost na Ugovor o pripaja­nju od 15. lip­nja 2004. sklop­ljen između
poduzetnika Validus d.d. kao preuzimate­lja i EKOTEH d.o.o. kao pripojenog
društva.

Uvidom u dokumentaciju dostav­ljenu
uz zahtjev poduzetnika ZIF Pleter d.d., od 6. studenoga 2003. (zaprim­ljeno u
Hrvatskoj narodnoj banci 7. studenoga 2003.) za izdava­nje prethodne
suglasnosti Hrvatske narodne banke za stjeca­nje preko 50% dionica s pravom
glasa u Glavnoj skupštini Brodsko-posavske banke d.d., Slavonski Brod, utvrđeno
je da je poduzetnik VALIDUS d.d. dio poslovnog sustava FIMA Holding d.d. iz
Varaždina. Društvo maj­ka FIMA Holding d.d. uprav­lja povezanim društvima u Hr­vat­skoj
i Bosni i Herce­govini. Povezana društva imaju funkciju obav­lja­nja pojedinih
osnovnih djelatnosti poslovnog sustava FIMA ili predstav­ljaju ulaga­nje
društva FIMA u poslove izvan osnovne djelatnosti radi diversifikacije rizika
poslova­nja. Povezana društva poslovnog sustava FIMA jesu: Validus d.d., Global
invest d.o.o. (uprav­lja zatvorenim investicijskim fondom Breza Invest d.d.),
FIMA Vrijednosnice d.o.o., FCT d.o.o., AFP d.o.o. i Ekoteh d.d.

Društvo kći u Bosni i Herce­govini
jest FIMA International u Sarajevu. U tijeku je osniva­nje FIMA International u
Beogradu, a očekuje se i osniva­nje FIMA International u Ba­njaluci.

Mreža poslovnica poslovnog
sustava FIMA sastoji se od ureda i predstavništava.

Partnersko osiguravate­ljsko
društvo jest Aurum osigura­nje d.d.

b) BRODSKO-POSAVSKA BANKA d.d.

Brodsko-posavska banka d.d.
osnovana je u skladu s propisima Republike Hrvatske i re­gistrirana kod
Trgovačkog suda u Slavonskom Brodu 28. trav­nja 1994. s teme­ljnim kapitalom od
20.488.000,00 kn. U 1996. i 1999. Banka je dokapitalizirana, nakon če­ga
dionički kapital iznosi 60.236.000,00 kn. Izvanredna Glavna skupština održana
dana 20. rujna 2003. donijela je odluku o sma­nje­nju teme­ljnog kapitala
povlače­njem 5.408 redovnih dionica u vrijednosti 20.009.600,00 kn, nakon če­ga
dionički kapital iznosi 40.226.400,00 kn i upisan je kod Trgovačkog suda u
Slavonskom Brodu.

2. Pravni oblik koncentracije

Pravni je oblik predmetne
koncentracije stjeca­nje kontrole poduzetnika Validus d.d. stjeca­njem većine
dionica i većinskog prava glasa u Glavnoj skupštini Brodsko-posavske banke d.d.

3. Pravni teme­lj koncentracije

Pravni su teme­lj koncentracije
ugovori o kupoprodaji dionica zak­ljučeni između poduzetnika Validus d.d. i
dioničara Brodsko-
-posavske banke d.d., i to kako slijedi:

• Ugovor o kupoprodaji 400
redovnih dionica, koje čine 3,68% udjela u teme­ljnom kapitalu navedene banke,
zak­ljučen 27. svib­nja 2004. između poduzetnika Validus d.d. i Đure Đako­vića
Elektromont d.d. kao dioničara Brodsko-posavske banke d.d.;

•
Ugovori o kupoprodaji 100 i 50 redovnih dionica, koje čine 1,38% udjela u teme­ljnom
kapitalu navedene banke, zak­ljučeni 27. svib­nja 2004. između poduzetnika
Validus d.d. i Đure Đako­vića Inže­njering d.d. kao dioničara Brodsko-posavske
banke d.d.;

•
Ugovor o kupoprodaji 500 redovnih dionica, koje čine 4,60% udjela u teme­ljnom
kapitalu navedene banke, zak­ljučen 27. svib­nja 2004. između poduzetnika
Validus d.d. i Đure Đako­vića Specijalna vozila d.d. kao dioničara
Brodsko-posavske banke d.d.;

•
Ugovor o kupoprodaji 600 redovnih dionica, koje čine 5,52% udjela u teme­ljnom
kapitalu navedene banke, zak­ljučen 27. svib­nja 2004. između poduzetnika
Validus d.d. i Đure Đako­vića Holding d.d. kao dioničara Brodsko-posavske banke
d.d.;

•
Ugovor o kupoprodaji 500 redovnih dionica, koje čine 4,60% udjela u teme­ljnom
kapitalu navedene banke, zak­ljučen 14. svib­nja 2004. između poduzetnika
Validus d.d. i Đure Đa­ko­vića Montaža d.d. kao dioničara Brodsko-posavske
banke d.d.;

•
Ugovor o kupoprodaji 100 redovnih dionica, koje čine 0,92% udjela u teme­ljnom
kapitalu navedene banke, zak­ljučen 12. svib­nja 2004. između poduzetnika
Validus d.d. i Đure Đako­vića Aparati d.d. kao dioničara Brodsko-posavske banke
d.d.;

•
Ugovor o kupoprodaji 441 redovne dionice, koja čini 4,06% udjela u teme­ljnom
kapitalu navedene banke, zak­ljučen 27. svib­nja 2004. između poduzetnika
Validus d.d. i Đure Đakovića, termoenergetska postroje­nja d.o.o. kao dioničara
Brod­sko-posavske banke d.d.;

•
Ugovori o kupoprodaji 400 i 40 redovnih dionica, koje čine 4,05% udjela u teme­ljnom
kapitalu navedene banke, zak­ljučeni 7. lip­nja 2004. između poduzetnika
Validus d.d. i Klas d.d. kao dioničara Brodsko-posavske banke d.d.;

•
Ugovor o kupoprodaji 694 redovne dionice koje, čine 6,38% udjela u teme­ljnom
kapitalu navedene banke, zak­ljučen 7. lip­nja 2004. između poduzetnika Validus
d.d. i Telecomp d.o.o. kao dioničara Brodsko-posavske banke d.d.;

•
Ugovor o kupoprodaji 663 redovne dionice, koje čine 6,10% udjela u teme­ljnom
kapitalu navedene banke, zak­ljučen 7. lip­nja 2004. između poduzetnika Validus
d.d. i Teleinže­njering d.o.o. kao dioničara Brodsko-posavske banke d.d.;

•
Ugovor o kupoprodaji 135 redovnih dionica, koje čine 1,24% udjela u teme­ljnom
kapitalu navedene banke, zak­ljučen 6. svib­nja 2004. između poduzetnika
Validus d.d. i gđe Dubravke Vrdo­ljak kao dioničarke Brodsko-posavske banke
d.d.;

•
Ugovor o kupoprodaji i prijenosu 249 dionica, koje čine 2,29% udjela u teme­ljnom
kapitalu navedene banke, zak­ljučen 14. lip­nja 2004. između poduzetnika
Validus d.d. i g. Zvonimira Dumančića kao dioničara Brodsko-posavske banke d.d.

Osim
navedenih dionica poduzetnik Validus d.d. otkupio je i 1.190 vlastitih dionica
Brodsko-posavske banke d.d., koje čine 10,95% udjela i teme­ljnom kapitalu
Brodsko-posavske banke d.d., te je na burzi kup­ljeno 289 dionica
Brodsko-posavske banke d.d., koje čine 2,66% udjela u teme­ljnom kapitalu te
banke.

Navedenim
pravnim poslovima poduzetnik Validus d.d. postao je imate­ljem ukupno 6.351
redovne dionice Brodsko-posav­ske banke, što čini 58,42% udjela u teme­ljnom
kapitalu Brod­sko-posavske banke d.d.

Podneskom poduzetnika Validus
d.d. koji je Hrvatska narod­na banka zaprimila na sastanku 5. srp­nja 2004.,
Hrvatska narodna banka obaviještena je o namjeri stjeca­nja dodatnih 1.100
dionica Brodsko-posavske banke d.d.

Dana 29. lip­nja 2004. održana
je Skupština Brodsko-posav­ske banke d.d. na kojoj je, između ostalog, donesena
odluka o dokapitalizaciji u iznosu od 18.000.500,00 kn novom emisijom dionica i
s isk­ljuče­njem prava prvenstva u cijelosti. Te će dionice nove emisije
uplatiti poduzetnik Validus d.d. u cijelosti, nakon što prospekt odobri
Komisija za vrijednosne papire Republike Hrvatske. Planiranom dokapitalizacijom
Brodsko-posavske banke d.d. u iznosu od 18.000.500,00 kn doći će do da­lj­nje­g
porasta udjela poduzetnika Validus d.d. u teme­ljnom kapitalu Brodsko-
-posavske banke d.d. na više od 75% udjela.

4. Mjerodavno tržište

Predmetnom koncentracijom poduzetnik
Validus d.d. stječe većinu dionica u teme­ljnom kapitalu Brodsko-posavske banke
d.d., odnosno većinu prava glasa u Glavnoj skupštini Brodsko-posavske banke
d.d., koja je s obzirom na predmet poslova­nja univerzalna banka. Slijedom
iznijetoga, a u smislu određiva­nja mjerodavnog tržišta, ne dolazi do preklapa­nja
poslovnih aktivnosti sudionika koncentracije, odnosno sudionici koncentracije
posluju na različitim tržištima, pa provedbom predmetne koncentracije
poduzetnik Validus d.d. stječe postojeći tržišni udio Brodsko-
-posavske banke d.d.

Kao
mjerodavno tržište u ovom ispitnom postupku određeno je tržište univerzalnog
bankarstva na području Brodsko-posavske županije i Vukovarsko-srijemske
županije.

Mjerodavno
tržište u svojoj proizvod­noj dimenziji (tržište univerzalnog bankarstva)
određeno je na teme­lju usluga koje pruža Brodsko-posavska banka d.d.

Zem­ljopisna
dimenzija mjerodavnog tržišta određena je s obzirom na karakteristike poslova­nja
Brodsko-posavske banke d.d. i ­njezinu poslovnu strate­giju – to je lokalna
banka, poslovno vrlo povezana s društvima Đure Đakovića. Nada­lje, uvidom u
dokumentaciju dostav­ljenu od strane poduzetnika Validus d.d., a koja se odnosi
na analizu tržišta i poslova­nja, te potencijala Brod­sko-posavske banke d.d.,
utvrđeno je da je poduzetnik Validus d.d. kao matično područje Brodsko-posavske
banke d.d. odredio područje Brodsko-posavske županije i južni dio
Vukovarsko-srijemske županije. Distributivnu mrežu Brodsko-posavske banke d.d.
čini šest (6) poslovnih jedinica:

• sjedište i poslovnica
Slavonski Brod, Trg pobjede 29

• ispostava Slavonski Brod,
Granični prijelaz RH i BiH

• ispostava Slavonski Brod,
Horvatova 28, Tržnica

• ispostava Nova Gradiška, Karla
Dieneša 2

• ispostava Vinkovci, Kra­lja
Zvonimira 15

• poslovnica Zagreb, Jukićeva 6.

Budući
da poslovnica Brodsko-posavske banke d.d. u Zagrebu nije aktivna, iako
poduzetnik Validus d.d. u planu razvoja Brodsko-posavske banke d.d. namjerava
širiti ­njezino poslova­nje i u Zagrebu, područje Grada Zagreba i Zagrebačke
županije nije uk­ljučeno u zem­ljopisnu dimenziju mjerodavnog tržišta.

Slijedom iznesenoga, mjerodavno
je tržište analizirano na osnovi tržišnih udjela Brodsko-posavske banke d.d.
prema izdanim kreditima i prim­ljenim depozitima u Brodsko-posavskoj i
Vukovarsko-srijemskoj županiji. Analiziran je i broj poslovnih jedinica banaka
u Brodsko-posavskoj i Vukovarsko-srijemskoj županiji (kanali distribucije). Pri
analizi su korišteni podaci Hrvat­ske narodne banke.

U analizi tržišnih udjela banaka
u obzir su uzeti tržišni udjeli banaka prema izdanim kreditima i prim­ljenim
depozitima po žu­panijama sa sta­njem na dan 31. ožujka 2004. U analizi
mjerodav­nog tržišta tržišni udjeli Brodsko-posavske banke d.d. uspoređeni su s
tržišnim udjelima banaka koje su svojom poslovnom mrežom na dan 31. prosinca
2003. prisutne na području Brodsko-posavske i Vukovarsko-srijemske županije.
Tržišni udjeli na mjerodavnom tržištu analizirani su prema bankama, a ne prema
grupama banaka.

a) Analiza mjerodavnog tržišta prema tržišnim udjelima

Ugovori koji čine pravni teme­lj
predmetne koncentracije potpisani su u 2004., pa bi tržišne udjele trebalo
analizirati prema podacima za prethodno razdob­lje, odnosno za 2003. godinu. U
konkretnom slučaju, za analizu sa sta­njem na dan 31. prosinca 2003. nisu
dostupni podaci o izdanim kreditima i prim­ljenim depozitima banaka po
županijama, već samo podaci o ukupno izdanim kreditima i prim­ljenim depozitima
na nacionalnoj razini. Zbog toga razloga, a imajući na umu određe­nje
mjerodavnog tržišta, analizirani su tržišni udjeli banaka prema izdanim
kreditima i prim­ljenim depozitima po županijama sa sta­njem na dan 31. ožujka
2004.

*aa) Tržišni udjel Brodsko-posavske banke d.d. na
mjerodavnom tržištu prema izdanim kreditima*

Prema podacima Hrvatske narodne
banke na dan 31. ožujka 2004. poslovne su banke u Brodsko-posavskoj županiji
izdale ukupno 1.935.683.173,00 kn kredita. Sa 31.438.062,00 kn izdanih kredita
Brodsko-posavska banka d.d. imala je tržišni udio od 1,62% u toj županiji.

Na
tržištu univerzalnog bankarstva Brodsko-posavske županije prema izdanim
kreditima Banka Brod d.d. imala je na dan 31. ožujka 2004. tržišni udio od
1,90%, Banka Sonic d.d. 0,67%, Croatia banka d.d. 1,38%. Najveći tržišni udio
na tržištu univerzalnog bankarstva Brodsko-posavske županije prema izdanim
kreditima na dan 31. ožujka 2004. imala je Privredna banka Zagreb d.d. –
36,34%, slijedi Zagrebačka banka d.d. s tržišnim udjelom od 21,31%,
Raiffeisenbank Austria d.d. – 15,02%, te Slavonska banka d.d. – 9,54%.

Na
dan 31. ožujka 2004. poslovne su banke imale ukupno 1.792.037.527,00 kn izdanih
kredita u Vukovarsko-srijemskoj županiji. Sa 20.237.065,00 kn izdanih kredita
Brodsko-posavska banka d.d. imala je udio od 1,13% na tržištu Vukovarsko-
-srijemske županije.

Na
tržištu univerzalnog bankarstva Vukovarsko-srijemske žu­­pa­nije prema izdanim
kreditima Banka Kovanica d.d. na dan 31. ožujka 2004. imala je tržišni udio od
0,66%, Banka Sonic d.d. 1,02%, Croatia banka d.d. 6,59%, Kreditna banka Zagreb
d.d. 1,29%. Najveći tržišni udio na tržištu univerzalnog bankarstva
Vukovarsko-srijemske županije prema izdanim kreditima na dan 31. ožujka 2004.
imala je Privredna banka Zagreb d.d. – 25,21%. Slavonska banka d.d. imala je
tržišni udio od 18,62%, Zagrebačka banka d.d. 13,33%, a Raiffeisenbank Austria
d.d. 9,09%.

*ab) Tržišni udjel Brodsko-posavske banke d.d. na
mjerodavnom tržištu prema prim­ljenim depozitima*

Prema podacima Hrvatske narodne
banke na dan 31. ožujka 2004. poslovne su banke u Brodsko-posavskoj županiji
imale 746.256.345,00 kn prim­ljenih depozita. Sa 44.770.399,00 kn prim­ljenih
depozita u istoj županiji Brodsko-posavska banka d.d. imala je tržišni udio od
6,00%.

Na tržištu univerzalnog
bankarstva Brodsko-posavske županije prema prim­ljenim depozitima Banka Brod
d.d. na dan 31. ožujka 2004. imala je tržišni udio od 6,31%, Banka Sonic d.d.
0,73%, Croatia banka d.d. 5,88%. Najveći tržišni udio na tržištu univerzalnog
bankarstva Brodsko-posavske županije prema prim­ljenim depozitima na dan 31.
ožujka 2004. imala je Privredna banka Zagreb d.d. – 26,67%. Raiffeisenbank
Austria d.d. imala je tržišni udio od 22,09%. Slavonska banka d.d. 6,25%, a
Zagrebačka banka d.d. 4,41%.

Na dan 31. ožujka 2004. u
Vukovarsko-srijemskoj županiji poslovne su banke imale 696.377.134,00 kn prim­ljenih
depozita. Sa 687.323,00 kn prim­ljenih depozita u istoj županiji Brodsko-
-posavska banka d.d. imala je tržišni udio od 0,10%.

Na tržištu univerzalnog
bankarstva Vukovarsko-srijemske županije prema prim­ljenim depozitima Banka
Kovanica d.d. na dan 31. ožujka 2004. imala je tržišni udio od 1,91%, Banka
Sonic d.d. 0,99%, Croatia banka d.d. 14,85%, Kreditna banka Zagreb d.d. 1,55%.
Najveći tržišni udio na tržištu univerzalnog bankarstva Vukovarsko-srijemske
županije prema prim­ljenim depozitima na dan 31. ožujka 2004. imala je
Slavonska banka d.d. – 28,46%. Privredna banka Zagreb d.d. imala je tržišni
udio od 17,55%. Raiffeisenbank Austria d.d. imala je tržišni udio od 8,07%.
Tržišni udio Zagrebačke banke d.d. iznosio je 4,18%.

*b)
Analiza mjerodavnog tržišta prema kanalima distribucije*

Distributivnu mrežu
Brodsko-posavske banke d.d. čini šest poslovnih jedinica, od kojih su četiri u
Brodsko-posavskoj županiji, a dvije izvan Brodsko-posavske županije (ispostava
Vinkov­ci i poslovnica Zagreb). Brodsko-posavska banka d.d. nema mrežu
bankomata i nema nikakvih drugih kanala distribucije.

Svojom
poslovnom mrežom na području Brodsko-posavske županije osim Brodsko-posavske
banke d.d. na dan 31. prosinca 2003. prisutno je još devet drugih banaka. Banka
Brod d.d. na području Brodsko-posavske županije na dan 31. prosinca 2003. ima
dvije poslovne jedinice, Banka Sonic d.d. jednu, Croatia banka d.d. jednu,
Križevačka banka d.d. jednu, Privredna banka Zagreb d.d. pet, Raiffeisenbank
Austria d.d. dvije, Slatinska banka d.d. jednu, Slavonska banka d.d. jednu, a
Zagrebačka banka d.d. tri poslovne jedinice.

Osim
Brodsko-posavske banke d.d. na području Vukovarsko-srijemske županije na dan
31. prosinca 2003. poslovnom mrežom je prisutno još osam drugih banaka. Banka
Kovanica d.d. na području Vukovarsko-srijemske županije na dan 31. prosinca
2003. ima jednu poslovnu jedinicu, Banka Sonic d.d. jednu, Croatia banka d.d.
dvije, Kreditna banka Zagreb d.d. jednu, Privredna banka Zagreb d.d. šest,
Slavonska banka d.d. četiri, Volksbank d.d. jednu i Zagrebačka banka d.d. jednu
poslovnu jedinicu.

Ukupan
broj poslovnih jedinica svih banaka u Brodsko-posavskoj županiji na dan 31. prosinca
2003. čini tek 2,05% ukupnog broja poslovnih jedinica banaka u Republici
Hrvatskoj. Poslovne jedinice banaka na području Vukovarsko-srijemske županije
na isti dan čine tek 1,76% ukupnog broja poslovnih jedinica banaka na području
Republike Hrvatske. Od 2000. godine u Hrvatskoj je prisutan trend rasta broja
poslovnih jedinica banaka. Isti trend je prisutan i u Brodsko-posavskoj
županiji, a u Vukovarsko-srijemskoj županiji broj poslovnih jedinica banaka
porastao je za jednu u razdob­lju od prosinca 2000. do prosinca 2001. U
prosincu 2002. zabi­lježeno je sma­nje­nje broja poslovnih jedinica banaka –
također za jednu u odnosu na prethodnu godinu, a zatim je došlo do porasta
broja poslovnih jedinica banaka za tri, pa je tako u prosincu 2003. zabi­lježeno
18 poslovnih jedinica banaka u Vukovarsko-srijemskoj županiji.

U objema promatranim županijama
najveći broj poslovnih jedinica na dan 31. prosinca 2003. imala je Privredna
banka Zagreb d.d. Osim Privredne banke Zagreb d.d. brojem poslovnih jedinica u
Vukovarsko-srijemskoj županiji izdvaja se Slavonska banka d.d. sa četiri
poslovne jedinice, a Zagrebačka banka d.d. u Brodsko-posavskoj županiji sa tri
poslovne jedinice.

5. Izvješće poduzetnika
Validus d.d. o gospodarskoj i pravnoj opravdanosti predmetne koncentracije

Poduzetnik Validus d.d. navodi
da bi se uz matično područje Banke Brodsko-posavsku županiju i južni dio
Vukovarsko-sri­jemske županije; poslova­nje Banke sekundarno širilo na Vinkov­ce
i Zagreb, a zatim na Varaždin i ostale gradove u Hrvatskoj.

Poduzetnik Validus d.d. drži da
u poslova­nju sa stanovniš­tvom visok udio po­ljoprivrednog stanovništva, uz
opada­nje industrijske proizvod­nje i ispodprosječnu gospodarsku aktivnost,
vodi dodatnom usmjerava­nju na po­ljoprivrednike (osobito sred­nje i velike zem­ljoposjednike).
Tako bi se između ostalog intenziviralo kreditira­nje po­ljoprivrednika u svrhu
kup­nje kombajna društva Đuro Đaković Po­ljoprivredni strojevi i uređaji te
građevinske mehanizacije društva Đuro Đaković Specijalna vozila. Baza komitenata
proširila bi se učvršće­njem poslovnih veza Grupacije Đuro Đaković s
Brodsko-posavskom bankom d.d., koja bi ostala ­njihova primarna poslovna banka.

Ostala
društva u kojima poduzetnik Validus d.d. ima kontrolni udio u teme­ljnom
kapitalu, kao i ona u koja se namjerava dugoročno ulagati u budućnosti,
paralelno s teritorijalnim šire­njem postali bi komitenti Brodsko-posavske
banke d.d.; društva kćeri poslovnog sustava FIMA postale bi komitentima
Brodsko-
-posavske banke d.d., uk­ljučujući i investicijske fondove kojima uprav­lja
Global Invest d.d., te FIMA vrijednosnice d.o.o. za koje bi Banka obav­ljala
poslove skrbnika, odnosno depozitne banke. Glede korporativnog sektora,
poduzetnik Validus d.d. smatra da FIMA može ponuditi usluge poslovnog savjetova­nja
svojim komitentima u svrhu restrukturira­nja, također može pronalaziti
strateške partnere bančinim komitentima; poduzetnik FCT d.o.o. može pružiti
usluge provjere kreditnog rejtinga sadaš­njih i potencijalnih komitenata te
usluge odabira isplativih investicijskih projekata i izrade studija izvedivosti
za ­njih, a koje bi Brodsko-posavska banka d.d. financirala i tako stjecala
nove komitente. FIMA Vrijednosnice d.o.o. i društvo za uprav­lja­nje Global
Invest d.d. razvili bi u surad­nji s Brodsko-posavskom bankom d.d. usluge
skrbništva nad vrijednosnim papirima za vlastite potrebe svojih klijenata,
Validusa d.d. i vlastitih fondova, te za ponudu na tržištu. Nada­lje,
poduzetnik Validus d.d. navodi da je poduzetnik Aurum d.d. potencijal za šire­nje
poslovnica Brodsko-posavske banke d.d., ali i mogućnost da Brodsko-posavska
banka d.d. prodaje na svojim šalterima proizvode i usluge osiguravate­ljskog
društva.

Brodsko-posavska banka d.d.
sudjelovala bi u ekspanziji sustava FIMA na financijsko tržišteBosne i Herce­govine
te Srbije.

Na osnovi iznesenoga strateške
odrednice razvoja Brodsko-
-posavske banke d.d. koje je postavio poduzetnik Validus d.d. mogu se sažeti u
s­ljedeće:

Ø područje poslova­nja Brodsko-posavske banke d.d.:

• matično područje Banke: Brodsko-posavska
županija i južni dio Vukovarsko-srijemske županije

• šire­nje poslova­nja: Vinkovci
i Zagreb, Varaždin i ostali gradovi u Hrvatskoj gdje poslovni sustav FIMA i
poduzetnik Aurum d.d. imaju podružnice

Ø u poslova­nju sa stanovništvom: dodatna orijentacija
za po­ljoprivrednike

Ø novi komitenti:

• ostala društva u kojima
poduzetnik Validus ima većinu udjela u teme­ljnom kapitalu (npr. Varteks), kao
i ona u koja se namjerava dugoročno ulagati u budućnosti

• društva kćeri poslovnog
sustava FIMA

Ø nove usluge

Ø Brodsko-posavska banka d.d. svojim bi aktivnostima
pratila i podržavala šire­nje sustava FIMA na financijsko tržište Bosne i Herce­govine
i Srbije

6. Udjeli sudionika
koncentracije u drugim poduzetnicima

Hrvatska narodna banka istražila
je kapitalnu i personalnu povezanost sudionika predmetne koncentracije, te je
utvrđeno s­ljedeće:

*a) Kapitalna povezanost*

Poduzetnik Validus d.d. ima
udjele u s­ljedećim društvima:

• Hoteli Helios d.d. – 84,64%
udjela

• Elak d.d. – 43,83% udjela

• Varteks d.d. – 21,49% udjela.

Brodsko-posavska
banka d.d. ima izravna ulaga­nja u sljedećim pravnim osobama:

• Vis d.d. – 75,54%

• Đuro Đaković Hrana d.o.o. –
3,46%.

S obzirom na kapitalnu i personalnu povezanost poduzetnika Validus d.d. i FIMA Holdinga d.d. u nastavku se daje popis društava u kojima FIMA Holding d.d. ima 20% ili više udjela u temeljnom kapitalu:

if !supportEmptyParas endif

![](dodatni/349745.gif)

if !supportEmptyParas endif

Utvrđeno
je da je FIMA Holding d.d. imate­lj 22,02% udjela u teme­ljnom kapitalu
poduzetnika Bilokalnik d.d. Poduzetnik TAR d.d. imate­lj je 0,65% udjela u teme­ljnom
kapitalu poduzetnika Bilokalnik d.d.

Nada­lje,
gđa Jasenka Gledić ujedno je imate­lj 100% udjela (i direktor) u teme­ljnom
kapitalu poduzetnika Retis d.o.o., Varaždin, koji je imate­lj udjela i u teme­ljnom
kapitalu poduzetnika Validus d.d. i u teme­ljnom kapitalu Brodsko-posavske
banke d.d.

Utvrđeno
je da su poduzetnici TAR d.d., Retis d.d., Retis d.o.o. i FIRMA Holding d.d.
imate­lji udjela u teme­ljnom kapitalu i poduzetnika Validus d.d. i
Brodsko-posavske banke d.d.

*b) Personalna povezanost*

Milan
Horvat, direktor poduzetnika Validus d.d., ujedno je i predsjednik Nadzornog
odbora (u nastavku teksta: NO) Brodsko--posavske banke d.d., predsjednik NO
društva Varteks d.d., član Uprave društva FIMA Holding d.d. i član Uprave TAR
d.d.

Lji­ljana
Weissbarth, predsjednica NO poduzetnika Validus d.d., ujedno je i predsjednica
NO društva Hoteli Helios d.d., pred­sjednica NO FIMA Holding d.d., predsjednica
NO TAR d.d., direktorica FCT d.o.o. te član NO Vis d.d.

Zrnka
Šulak, zamjenica predsjednica NO poduzetnika Validus d.d., ujedno je i
direktorica AFP d.o.o. Rajko Mlinarić, član NO poduzetnika Validus d.d., ujedno
je i član NO FIMA Holding d.d. te član NO TAR d.d.

Josip
Šeremet, predsjednik Uprave Brodsko-posavske banke d.d., ujedno je i član NO
Vis d.d.

Nada­lje,
član Uprave Global Invest d.o.o., Andrej Lepoglavec, ujedno je i član NO Hoteli
Helios d.d. te član NO Elak d.d. Član NO FIMA HOLDING d.d., Dubravko Žganec,
ujedno je i član NO Hoteli Helios d.d. te predsjednik NO Elak d.d. Član NO TAR
d.d., Marko Milinković, ujedno je i član NO Hoteli Helios d.d.

Slijedom
iznesenoga očigledno je da postoji snažna personalna povezanost između
sudionika koncentracije, FIMA Holdinga d.d. i povezanih društava FIMA Holdinga
d.d.

Ne
postoji kapitalna i/ili personalna povezanost sudionika koncentracije s drugim
bankama koje posluju u Republici Hrvat­skoj.

7. Opis i obrazlože­nje
očekivanih pogodnosti predmetne koncentracije za potrošače

Što se tiče očekivanih
pogodnosti za potrošače, poduzetnik Validus d.d. navodi da će provedba
predmetn
predmetnacije pozitivno utjecati na interese potrošača jer će se
predmetnom koncentracijom prvenstveno osigurati stabilnost Brodsko-posavske
banke d.d., a to znači i veća sigurnost ­njezinih komitenata. Nada­lje, osigurat
će se izvori sredstava pritjeca­njem novih klijenata, mogućnost razvoja
Brodsko-posavske banke d.d., uvest će se novi proizvodi i dr. Također,
poduzetnik Validus d.d. smatra da će s obzirom na mali tržišni udio
Brodsko-posavske banke d.d. na tržištu univerzalnog bankarstva na području
Brodsko-posavske županije, ta banka morati imati konkurentnu ponudu u odnosu na
druge banke što samo može biti u interesu potrošača.

III. Razmatra­njem navedenih či­njenica
vezanih uz analizu premetne koncentracije utvrđeno je s­ljedeće:

Stjeca­njem većinskog udjela u
teme­ljnom kapitalu i većin­skog prava odlučiva­nja u Glavnoj skupštini
Brodsko-posavske banke d.d. od strane poduzetnika Validus d.d. nije nastala
koncentracija kojom se stvara ili jača vladajući položaj Brodsko-posavske banke
d.d. na tržištu i koja može značajno utjecati na sprječava­nje, ograničava­nje
ili narušava­nje tržišnog natjeca­nja na tržištu pruža­nja bankarskih i
financijskih usluga Republike Hrvat­ske ili na ­nje­govu dijelu.

Analiza mjerodavnog tržišta
pokazuje da je tržišni udjel Brod­sko-posavske banke d.d. na tržištu
univerzalnog bankarstva Brodsko-posavske županije prema izdanim kreditima na
dan 31. ožujka 2004. iznosio 1,62%, a prema prim­ljenim depozitima 6,00%.
Tržišni udjel Brodsko-posavske banke d.d. na tržištu univerzalnog bankarstva
Vukovarsko-srijemske županije prema izdanim kreditima na dan 31. ožujka 2004.
iznosio je 1,13%, a prema prim­ljenim depozitima 0,10%. Provedbom predmetne
koncentracije poduzetnik Validus d.d. stječe postojeći tržišni položaj Brod­sko-posavske
banke d.d. Na mjerodavnom je tržištu Brodsko-posavska banka d.d. izložena
snažnoj konkurenciji drugih banaka.

Na tržištu univerzalnog
bankarstva Brodsko-posavske županije deset (10) banaka direktno je prisutno
preko poslovnih jedinica, a ukupan broj poslovnih jedinica svih banaka u
navedenoj županiji iznosi 21, što čini tek 2,05% ukupnog broja poslovnih
jedinica banaka u Republici Hrvatskoj. Poslovne jedinice banaka na području
Vukovarsko-srijemske županije čine tek 1,76% ukupnog broja poslovnih jedinica
banaka na području Republike Hrvat­ske, a na istom području svojim poslovnim
jedinicama direktno je prisutno devet (9) banaka. Budući da je od 2000. u
Hrvatskoj prisutan trend rasta broja poslovnih jedinica banaka, očigledno je da
u navedene dvije (2) županije ima dovo­ljno prostora za da­lj­nju ekspanziju
bankarskog poslova­nja. Isto potvrđuje i či­njenica da ukupno izdani krediti na
području Brodsko-posavske županije i Vukovarsko-srijemske županije čine tek
4,92% svih ukupno izdanih kredita na području Republike Hrvatske na dan 31.
ožujka 2004., dok ukupno prim­ljeni depoziti u navedenim dvjema (2) županijama
u ukupno prim­ljenim depozitima Republike Hrvatske na dan 31. ožujka 2004.
sudjeluju s udjelom od tek 1,34%.

Na osnovi navedenog može se zak­ljučiti
da provedbom pred­metne koncentracije ne dolazi do stvara­nja ili jača­nja
vladajuće­g položaja Brodsko-posavske banke d.d., odnosno neće doći do
ograničava­nja, sprječava­nja ili narušava­nja tržišnog natjeca­nja.

Hrvatska narodna banka uzela je
pri ispitiva­nju predmetne prijave namjere provedbe koncentracije u obzir i či­njenicu
da je Brodsko-posavska banka d.d. poslovala s problemima te da poduzetnik
Validus d.d. osim sanira­nja postojećih problema planira provesti i dokapitalizaciju
Brodsko-posavske banke d.d. radi ­njezinog razvoja Banke, tako da bi mogla
udovo­ljiti zahtjevima tržišta. Iz poslovnog su plana vid­ljive realne
mogućnosti za da­lj­nji razvoj poslova­nja Banke posebno u smislu prošire­nja
komitentske baze te uvođe­nja novih proizvoda i usluga.

Prilikom ispitiva­nja prijave
namjere provedbe predmetne koncentracije Hrvatska narodna banka uzela je u
obzir i pogodnosti za potrošače na mjerodavnom tržištu jer je riječ o lokalnoj
banci koja posluje na području koje osim nekoliko većih gradskih središta
obuhvaća uglavnom ruralno, po­ljoprivredno područje, pa će dodatna orijentacija
Brodsko-posavske banke d.d. na po­ljoprivrednike (osobito sred­nje i velike zem­ljoposjednike)
pridonijeti pobo­ljša­nju i poveća­nju ponude bankarskih i financijskih
proizvoda i usluga u poslova­nju sa stanovništvom.

U skladu s navedenim Hrvatska
narodna banka ocijenila je predmetnu koncentraciju dopuštenom, kako je odlučeno
u točki I. izreke ovog rješe­nja.

POUKA O PRAVNOM LIJEKU

Ovo je rješe­nje konačno u
upravnom postupku i protiv ­nje­ga nije dopuštena žalba, već se može pokrenuti
upravni spor tužbom neposredno kod Upravnog suda Republike Hrvatske u roku od
30 dana od dana dostave ovog rješe­nja.

Guverner
Hrvatske narodne banke
**dr. sc. Že­ljko Rohatinski**, v. r.

if !supportEmptyParas endif

if !supportEmptyParas endif

Rješenje, NN 140/2004-2466